Kritika HDP

Natječaj za objavljivanje u zborniku Vrućica - Fibra
2025-03-22 - 2025-06-30
Fibra, vodeći hrvatski nakladnik stripova, u cilju poticanja produkcije raspisuje natječaj za objavljivanje u zborniku Vrućica te otvoreni poziv za objavljivanje u bibliotekama Orka i Kolorka.
NATJEČAJ
za objavljivanje u zborniku Vrućica!
Natječaj je otvoren građanima cijeloga svijeta, a traže se stripovi na stvarnosne teme (autobiografski, biografski, dokumentarni, putostripovi, reportažni, pa čak i fikcija nadahnuta stvarnim događajima i trenutkom u kojem živimo).
Kompletne i prethodno neobjavljene stripove, izvornog scenarija i duljine od 8 do 30 stranica, slobodne tehnike i stila te prikladne objavljivanju na minimalnom formatu 17*24 cm valja do 21. siječnja 2026. poslati na autori@fibra.hr s naznakom „za Vrućicu”.
Radove treba slati u 600 dpi CMYK tiffu. Primaju se radovi na hrvatskom i srodnim jezicima, te na engleskom. Za objavljivanje će svi radovi biti prevedeni na hrvatski jezik.
Odluku o uvrštenju će donijeti urednici Darko Macan i Marko Šunjić
Izabrani radovi honoriraju se s 50 eura neto po objavljenoj stranici. Zauzvrat, Fibra traži isključiva prava za objavljivanje na hrvatskom jeziku u zbornicima, časopisima i na internetu tijekom dvije godine od datuma objavljivanja Vrućice.
OTVORENI POZIV
za objavljivanje u bibliotekama Orka i Kolorka! Natječaj je otvoren svima, a traže se projekti albuma/grafičkih romana/serija.
Na natječaj valja poslati 16 kompletiranih i dosad neobjavljenih stranica te detaljan sinopsis projekta. Projekt treba biti izvoran i opsega od 46 do 230 stranica, slobodne tehnike i stila te prikladan objavljivanju na formatu 21*28 cm.
Natječaj je otvoren do daljnjega, a projekti se šalju na autori@fibra.hr s naznakom „Projekt albuma”.
Radove treba slati u 600 dpi CMYK tiffu. Primaju se radovi na hrvatskom i srodnim jezicima, te na engleskom. Za objavljivanje će svi radovi biti prevedeni na hrvatski jezik.
Odluku o uvrštenju donijet će glavni urednik Fibre, Marko Šunjić.
S autorima prihvaćenih projekata potpisat će se ugovor o uvjetima objavljivanja na hrvatskom jeziku i zastupanju projekta prema stranim nakladnicima.
U Zagrebu, 21. ožujka 2025.
Naklada Fibra d.o.o.
